Diari Oficial de la Generalitat Valenciana


Sumari del DOGV 3572, del 31-08-1999 (1999/7575)

ORDRE de 17 d'agost de 1999, de la Conselleria de Cultura, Educació i Ciència, per la qual s'amplia el termini de presentació de sol·licituds establit en l'Ordre de 24 de juny de 1999, de la Conselleria de Cultura, Educació i Ciència, per la qual s'obri el concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria (DOGV núm. 3.549, de 29 de juliol de 1999).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/7575


Data del document
:   17-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * publicació
    * suport econòmic

ORDRE de 17 d'agost de 1999, de la Conselleria de Cultura, Educació i Ciència, per la qual s'amplia el termini de presentació de sol·licituds establit en l'Ordre de 24 de juny de 1999, de la Conselleria de Cultura, Educació i Ciència, per la qual s'obri el concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria (DOGV núm. 3.549, de 29 de juliol de 1999). [1999/M7575]
  
Per l'Ordre de la Conselleria de Cultura, Educació i Ciència de 24 de juny de 1999, s'obrí el concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria.
  
L'annex I de la dita ordre que conté les bases de la convocatòria, regula en l'apartat sis, el termini de presentació de sol·licituds, el qual disposa que el dit termini és d'un mes des de l'entrada en vigor de la present ordre. Vist que la citada Ordre es va publicar en el Diari Oficial de la Generalitat Valenciana número 3.549, de 29 de juliol, el termini de presentació de sol·licituds finalitza el 30 d'agost.
  
L'article 49, per la seua part, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú disposa que: «1. L'Administració, llevat de precepte contrari, podrà concedir d'ofici o a petició de les persones interessades, una ampliació dels terminis establits, que no excedisca de la meitat d'estos, si les circumstàncies ho aconsellen i en el que no es perjudiquen els drets de tercers. 3. ?la decisió sobre l'ampliació haurà de produir-se, en tot cas, abans del venciment del termini que es tracte. En cap cas podrà ser objecte d'ampliació un termini ja vençut. Els acords sobre ampliació de termini no seran susceptibles de recursos».
  
Atés que el mes d'agost és el període de vacances ordinari del personal de les universitats, és aconsellable ampliar el termini al 15 de setembre de 1999.
  
En la seua virtut, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Article únic
  
S'amplia fins al 15 de setembre de 1999, el termini de presentació de sol·licituds establit en la base sis de l'annex I de l'Ordre de 24 de juny de 1999, de la Conselleria de Cultura, Educació i Ciència, per la qual s'obri concurs per a la selecció de treballs d'investigació, finançats en el seu dia per la Generalitat Valenciana, que seran objecte de publicació per la mateixa conselleria (DOGV núm. 3.549, de 29 de juliol).
  
València, 17 d'agost de 1999
  
El conseller de Cultura, Educació i Ciència,